22.4.2020.

1**.PMR ČIŠĆENJE I RECIKLIRANJE**

Uvijek ima stvari koje vam više ne trebaju i koje treba baciti. Zašto djecu ne bi uključili u čišćenje? Ali na dobar način.

Prvo ste vi na redu, sve što vam ne treba stavite na jednu hrpu: stare novine i magazine i papire, plastične stvari i staru odjeću.

Nakon toga nađite tri košare ili kutije i označite ih: jednu za papir, drugu za plastiku, a treću za staru odjeću.

Igrajte košarku recikliranja i objasnite djetetu kako će se sve što ste bacili sada moću ponovo upotrijebiti te da se tako čuva planet Zemlja.

**2.RI-Napravite planet Zemlju**



Napravite Zemlju od balona.

Za Zemlju balon trebat će vam:

* jedan balon, po mogućnosti svjetlo plave boje
* 7 kontinenata od papira
* škare i ljepilo
* atlas svijeta
* jedan crni debeli marker

Što sve trebate učiniti u suradnji s djetetom:

1. Napuhnete balon i zavežete ga.
2. Izrežete oblike kontinenata od papira.
3. S markerom napravite crtu po sredinu balona tj. potegnite ekvator.
4. Prvo zalijepite Antarktiku i to na stranu balona koja nije zavezana.
5. Nađite dio Antarktike koji strši van i zalijepite Južnu Ameriku tako da s gornje strane dodiruje ekvator.
6. Zalijepite Sjevernu Ameriku iznad Južne Amerike.
7. Stavite ruku na Sjevernu Ameriku i zalijepite Europu i Aziju na točno suprotnu stranu balona
8. Afrika je ispod Europe, gotovo dotiče Europu.
9. Zalijepite Australiju tako da dotiče Aziju.
10. Stavite x na kartu da bi obilježili gdje živite.